**Pravidlá súťaže s názvom ,,Reca Slovensko – spoločná futbalová oslava v roku 2025’’**

**Článok I.**

**Úvodné ustanovenia o súťaži**

1. Organizátorom súťaže s názvom ,,Reca Slovensko – spoločná futbalová oslava v roku 2025’’ je spoločnosť Reca Slovensko s.r.o., IČO: 35 789 140, so sídlom: Vajnorská 134/B, 831 04 Bratislava, zapísaná v obchodnom registri Mestského súdu Bratislava III, oddiel: Sro, vložka č.: 21812/B (ďalej len „Organizátor").

2. Súťaž sa riadi predovšetkým týmito oficiálnymi pravidlami súťaže a ustanoveniami § 847 až § 849 zákona č. 40/1964 Zb. Občiansky zákonník o verejnej súťaži.

3. Za účastníka súťaže sa považuje každý subjekt, ktorý splní podmienky uvedené v Článku IV. týchto pravidiel súťaže.

4. Za výhercu súťaže sa považuje každý subjekt podľa pravidiel uvedených v Článku VI. pravidiel súťaže.

5. Účelom súťaže je oslava 25. výročia založenia spoločnosti Reca Slovensko s.r.o.

**Článok II.**

**Termín konania súťaže**

1. Súťaž bude prebiehať v nižšie uvedených troch kolách v termínoch od 09. 04. 2025 do 09. 06. 2025.

2. Prvé kolo súťaže s názvom Výkop prebehne 8. 4. 2025.

3. Druhé kolo súťaže s názvom Polčas prebehne odo dňa 10. 04. 2025 do dňa 09. 05. 2025.

4. Tretie kolo súťaže s názvom Finále prebehne odo dňa 10. 05. 2025 do dňa 09. 06. 2025.

**Článok III.**

**Miesto konania súťaže**

1. Miestom konania súťaže je celé územie Slovenskej republiky.

**Článok IV.**

**Účastníci súťaže**

1. Účastníkom tejto súťaže môže byť každý subjekt, ktorý splní podmienky uvedené v Článku V. pravidiel súťaže.

2. Účastníkom súťaže môžu byť fyzické osoby staršie ako 18 rokov, alebo právnické osoby.

3. Súťaže sa nesmú zúčastniť fyzické osoby, ktoré sú s organizátorom súťaže v pracovnom pomere, alebo v pomere obdobnom pracovnému pomeru, a to ani ich rodinný príslušníci.

4. V prípade ak sa preukáže, že výherca súťaže porušil Článok IV. bod. 3 týchto pravidiel súťaže, stráca takýto výherca nárok na výhru. V takomto prípade dôjde k náhradnému vyžrebovaniu výhercu.

5. Účastník súťaže zapojením do súťaže dáva súhlas na to, aby boli jeho osobné údaje spracované na účely konania tejto súťaže, pričom súhlasí s tým, aby bolo v prípade výhry jeho meno a priezvisko, pokiaľ ide o fyzickú osobu, alebo obchodné meno, pokiaľ ide o právnickú osobu, zverejnené na webstránke organizátora súťaže.

**Článok V.**

**Pravidlá súťaže**

1. Do súťaže bude zaradený každý, kto splní nižšie uvedené podmienky.

2. Pre zaradenie do prvého kola súťaže bude musieť účastník dňa 08. 04. 2025 objednať 25 a viac rôznych artiklov od spoločnosti Reca Slovensko s.r.o. v minimálnej hodnote 500 €, pričom nie je žiaden limit na hodnotu jedného riadku v objednávke.

3. Pre zaradenie do druhého kola súťaže bude musieť účastník v termíne od 09. 04. 2025 do 08. 05. 2025 objednať 25 a viac rôznych artiklov od spoločnosti Reca Slovensko s.r.o. v minimálnej hodnote 500 €, pričom nie je žiaden limit na hodnotu jedného riadku v objednávke.

4. Pre zaradenie do tretieho kola súťaže bude musieť účastník v termíne od 09. 05. 2025 do 08. 06. 2025 objednať 25 a viac rôznych artiklov od spoločnosti Reca Slovensko s.r.o. v minimálnej hodnote 500 €, pričom nie je žiaden limit na hodnotu jedného riadku v objednávke.

**Článok VI.**

**Výhry, vyhodnocovanie výhercov a odovzdanie výhry**

1. V prvom kole súťaže je zaradených 10 lístkov na futbalový zápas finále UEFA U21 v Bratislave (NFŠ) dňa 28. 06. 2025 o 21:00, pričom ide o 5 výhier po 2 lístky.

2. V druhom kole súťaže je zaradených 20 lístkov na futbalový zápas finále UEFA U21 v Bratislave (NFŠ) dňa 28. 06. 2025 o 21:00, pričom ide o 10 výhier po 2 lístky.

3. V tretom kole súťaže je zaradených 20 lístkov na futbalový zápas finále UEFA U21 v Bratislave (NFŠ) dňa 28. 06. 2025 o 21:00, pričom ide o 10 výhier po 2 lístky.

4. Tá istá fyzická alebo právnická osoba môže byť výhercom len jeden krát počas trvania súťaže.

5. V prípade ak účastník súťaže poruší podmienky tejto súťaže, stráca tým nárok na výhru a bude zo súťaže vylúčený. Je v právomoci organizátora súťaže vyhodnotiť, či účastník súťaže splnil podmienky súťaže a či nedošlo zo strany účastníka súťaže k porušeniu podmienok súťaže.

6. Ak medzičasom došlo k odovzdaniu výhry účastníkovi súťaže a následne sa preukáže, že porušil podmienky tejto súťaže alebo nesplnil podmienky pre výhru, je povinný túto výhru bezodkladne vrátiť organizátorovi súťaže. V prípade, ak účastník súťaže už nemôže výhru z objektívnych dôvodov vrátiť, je povinný vrátiť organizátorovi súťaže finančné prostriedky v sume rovnajúcej sa hodnote výhry.

7. Prvé kolo súťaže bude vyhodnotené nasledovným spôsobom. Dňa 10. 04. 2025 dôjde k zverejneniu účastníkov súťaže, ktorí splnili podmienky pre zaradenie do súťaže. Žrebovanie sa uskutoční dňa 11. 04. 2025 a to takým spôsobom, že xxxxx. Výhercovia prvého kola budú oznámení na webstránke organizátora v dňoch 14. 04. 2025 až 18. 04. 2025, pričom títo budú následne kontaktovaní aj prostredníctvom ich obchodného zástupcu. Výhra bude výhercom prvého kola dodaná v období 05. 05. 2025 až 09. 05. 2025 prostredníctvom ich obchodného zástupcu.

8. Druhé kolo súťaže bude vyhodnotené nasledovným spôsobom. Dňa 12. 05. 2025 dôjde k zverejneniu účastníkov súťaže, ktorí splnili podmienky pre zaradenie do súťaže. Žrebovanie sa uskutoční dňa 13. 05. 2025 a to takým spôsobom, že xxxxx. Výhercovia druhého kola budú oznámení na webstránke organizátora v dňoch 14. 05. 2025 až 16. 05. 2025, pričom títo budú následne kontaktovaní aj prostredníctvom ich obchodného zástupcu. Výhra bude výhercom prvého kola dodaná v období 04. 06. 2025 až 06. 06. 2025 prostredníctvom ich obchodného zástupcu.

9. Tretie kolo súťaže bude vyhodnotené nasledovným spôsobom. Dňa 10. 06. 2025 dôjde k zverejneniu účastníkov súťaže, ktorí splnili podmienky pre zaradenie do súťaže. Žrebovanie sa uskutoční dňa 11. 06. 2025 a to takým spôsobom, že xxxxx. Výhercovia druhého kola budú oznámení na webstránke organizátora v dňoch 12. 06. 2025 až 13. 06. 2025, pričom títo budú následne kontaktovaní aj prostredníctvom ich obchodného zástupcu. Výhra bude výhercom prvého kola dodaná v období 16. 06. 2025 až 20. 06. 2025 prostredníctvom ich obchodného zástupcu.

**Článok VII.**

**Ostatné ustanovenia o súťaži**

1. Organizátor súťaže nezodpovedá za akosť výhry a ani za jej prípadné vady. Organizátor zároveň nezodpovedá za to, ak sa futbalový zápas finále UEFA U21 v Bratislave (NFŠ) dňa 28. 06. 2025 o 21:00 neuskutoční z dôvodu rozhodnutia organizátora futbalového zápasu.

2. Pravidlá tejto súťaže sú dostupné na www.reca.sk/XXXXX.